**Guidelines vedr. brug af tilknytningsaftalen og information om forskerens databeskyttelsesretlige forpligtelser ved tilknytning til AU.**

**1. Praktisk anvendelse af aftalen**

**1.1. Parter**

Det relevante institut fra Aarhus Universitet anføres i aftalens indledning, herunder instituttets adresse. Herefter tilføjes informationer om den forsker, der skal tilknyttes Aarhus Universitet. Der skal sikres tilstrækkelig information til identifikation af vedkommende.

**1.2. Baggrund of formål**

Under aftalens punkt 1, tilføjes instituttets navn, hvor det er markeret med ”klammer”. Desuden indsættes titlen på forskningsprojektet. Titlen skal stemme overens med det i fortegnelsen anførte.

**1.3. Definitioner**

I aftalens afsnit 2 skal der afgives følgende informationer:

* Under ”Project” angives forskningsprojektets ID ved anvendelse af Danmarks Statistiks servere og SDS-ID ved anvendelse af Sundhedsdatastyrelsen servere (hvis mulig). Desuden skalløbenummeret fra Aarhus Universitets fortegnelse angives. Såfremt projektet endnu ikke er anmeldt, kan dette ske via anmeldelsesformularen på www.medarbejder.au.dk
* Under ”Project database” angives de(n) relevante database(r)
* Under ”Database Guidelines” skal der indsættes et link til de(n) til enhver tid relevante retningslinjer for anvendelse af databasen
* Under ”Guidelines for the Data Processor” skal der indsættes et link til de(n) til enhver tidrelevante retningslinjer for anvendelse af databasen for eventuelle databehandlere

**1.4. Økonomi**

I aftalens afsnit 3 angives det relevante institut.

**1.5. Rettigheder og forpligtelser for den tilknyttede forsker**

Under aftalens punkt 4 tilføjes følgende informationer:

* Instituttets navn, hvor det er markeret med ”klammer”
* Instituttet har mulighed for at tilføje yderligere betingelser for samarbejdet baseret på interne retningslinjer for anvendelsen
* Datas opbevaringssted, der skal være i overensstemmelse med instituttets retningslinjer og Aarhus Universitets dataklassifikation se https://medarbejdere.au.dk/informationssikkerhed/klassifikation-af-data/

**1.6. Fortrolighed**

Under aftalens punkt 5 tilføjes instituttets navn, hvor dette er angivet med ”klammer”.

**1.7. Ikrafttrædelse og ophør**

I aftalens punkt 6 skal ikrafttrædelsestidspunktet og ophørstidspunktet angives. Udgangspunktet er, at der gives adgang i den periode, der vurderes nødvendig til opfyldelse af behandlingsformålet, dog maksimalt 2 år, hvorefter aftalen skal genforhandles. Det er alene institutlederen, der er kompetent til at forhandle en forlængelse af aftalen.

**1.8. Tegning**

Tilknytningsaftalen tegnes af institutlederen, jf. Aarhus Universitets tegningsregler.

**1.9. Øvrige vilkår** Forskeren skal deltage i et kursus, der udbydes af Aarhus Universitet, i sikkerhed og anvendelse af data på Danmark Statistiks servere eller Sundhedsdatastyrelsens servere. Den kursusansvarlige fører en fortegnelse over deltagere i kurset. I øvrigt henvises til de konkrete krav i note 2.

**2.Forskerens databeskyttelsesretlige forpligtelser ved tilknytning til Aarhus Universitet**

Forskeren skal ved tilknytning til Aarhus Universitet, den dataansvarlige, sikre, at de forpligtelser, der er pålagt den dataansvarlige efter databeskyttelsesforordningen, overholdes.

* Faktisk og retlig vurdering af eventuelle andre deltagere i forskningsprojektet, herunder relevante aftalegrundlag. Ved behov for udarbejdelse af databehandleraftaler skal TTO kontaktes via tto@au.dk
* Behandlingen af personoplysninger skal ske i overensstemmelse med god databehandlingsskik (artikel 5)
* Forskeren skal sikre et lovligt behandlingsgrundlag (artikel 6-10 i databeskyttelsesforordningen, §5-11 i databeskyttelsesloven og særlovgivningens regler)
* Sikre og overholde relevante myndighedstilladelser og aftalebaserede vilkår
* Sikre hjemmel til eventuel videregivelse, herunder godkendelse fra Aarhus Universitet
* Sikre lovligt overførselsgrundlag, hvis der sker overførsler af personoplysninger til usikre tredjelande
* Tilladelse fra datatilsynet efter databeskyttelsesloven og databeskyttelsesforordningen
* Anmeldelse og ajourføring af fortegnelsen. Fortegnelsens anmeldelsesformular skal anvendes ved anmeldelse. Ajourføring skal ske til fortegnelse@au.dk
* Der skal foretages en risikovurdering og eventuelt en konsekvensanalyse
* Der skal ske opfyldelse af oplysningspligten (hvor det er muligt)
* Kontrol med andre dataansvarlige
* Tilsyn med databehandlere